ZABALA ARTANO (EP, 2017-05-18):
Arratsalde on berriro.
Bakarrik erantzuteko, Bengoechea andrea. Aurrejuzguak komentatu duzu. Eta joan besterik ez daukazu, adibidez, Ibaiondo distrituko ikastetxeak ikustera. Orain dela gutxi bisita bat egin genuen eta hor kontzentratuta daude ikasle mota batzuk, batez ere kanpotik etorritakoak. Eta hori, ez dakit Gipuzkoa mailan nonbaiten edo Irunen zehatz mehats, baina Eusko Autonomi Erkidegoko herri askotan, ikastetxe askotan hori gertatu egiten da.
Komentatu didazu ere Zarautzen, Zarauzko egoera. Ba bai, begira, komentatuko dizut. Zarauzko Orokieta ikastetxe publikoa, dago justu Guardia Zibilaren kuartelaren ondoan.
Nire seme-alabak ez doaz toki horretara. Eta jaio ziren momentutik, nire senarrari esan nion, sentitzen dut, baina nik ikastetxe horretara gure seme-alabak ez ditut eramango. Eta zoritxarrez, herri honetan, ikastetxe publiko asko daude Guardia Zibilen kuartelaren ondoan. Hausnarketa bat egin beharko genuke.
Gero, beste zer edo zer esan didazu, pribatu, ikastetxe pribatuei buruz. Ba ikastetxe pribatuak ere egon badaude. Gutxi batzuk, baina egon badaude.
Eta bai gustatuko litzaidake komentatzea ikastetxea hautatzea eskubide bat dela eta hautatzeko askatasuna oso inportantea dela, zeren hemen batzuetan askatasun hori aldarrikatu egiten dugu, baina ezkutatu egiten da askotan gizarte nahasketarik nahia, hau da, ikastetxe hautatzeko askatasuna aldarrikatuz, ezkutatu nahi dena da gizarte nahasketarik nahi ez dutenak, ez dutelako beren seme-alabak beste gizarte klase batekoekin nahastuta hezitzea.
Hori esanda, amaitzeko ere, gustatuko litzaidake esatea arazo honi behingoz irtenbide bat denon artean eman beharko diogula. Eta ez da aurrejuzguak egon edo ez egon. Baina argi dago, legealdi honetan dauzkagun, mahai gainean ditugun egoera guztiak aztertu egin behar direla eta ahal baldin bada Euskal Eskola Publikoaren Legea berritu egin beharko dugula.
Ituna, hemen aipatu da Hizkuntza Ituna. Euskal Eskola Publikoaren Legea 93koa denez, bada garaia berriro aztertzeko, berriro egun ditugun errealitate desberdinak mahai gainean ipintzeko eta, lehen komentatu den bezala, café para todos ezin da izan zeren egoera bakoitzak dauka bere espezifititatea eta espezifititate horretan tratatua izan behar da.
Eta soluzio guztiak ez dira berdinak izango herri txiki batekoa izan, edo hiriburu handi batekoa izan, edo populazioa ez dakit nongoa izan.
Orain dela gutxi aipatu dugu Barakaldoko La Milagrosaren egoera eta han 22 nazioarteko desberdinak zeuden. Argi dago Zarautzen hori ez dela gertatzen, baina badaude tokiak non holako gertaerak ikusi egiten ditugula eta, berez, irtenbide egoki bat eman beharko diogu, zeren, lehen komentatu den bezala, herri batek, hezkuntzan inbertitzen duen herri batek, herri horrek aurrera egingo du nahita nahiez edozein egoera baten aurrean.
Eta guk gure aldetik behintzat nahi duguna da hori. Herri honetan behar bezalako inbertsioa ipintzea eta, batez ere hasieratik esan dudana, eskola publikoa ardatz hartzea.
Eskola publikoa ardatz hartzea. Eta eskola publikoaren defentsa ez du esan nahi itunpeko ikastetxeak ez ditugula edo ikastetxe horien kontra zerbait dugunik.
Are gutxiago, oreka bat lortu behar da, baina, noski, finantzazio publikoarekin eskola publikoa nahi dugu.